مارلی ماتلن
مارلی بێت ماتلن (لەدایکبووی ٢٤ی ئابی ١٩٦٥) کەسایەتی خانمەئەکتەر، نووسەر و چالاکوانێکی ئەمریکییە. ئەو بە بچووکترین براوەی پۆلینی خەڵاتی ئۆسکار بۆ باشتری خانمەئەکتەر دادەنرێت، ئەمەش لەوکاتەبوو کە تەمەنی ٢١ ساڵان بوو لە ساڵی ١٩٨٦، کاتێک لە فیلمی (Children of a Lesser God) دەرکەوت، ئەو یەکەم و تاکە نابیستە کە خەڵاتی ئۆسکار بردبێتەوە وەک ئەکتەر. مارلی لە تەمەی ١٨ مانگیدا بەھۆی نەخۆشی و تای بەرزەوە تووشی نابیستی بووە.

کارەکانی لە تەلەڤیزیۆن و فیلمی سینەمایی بوونە ھۆی بەدەستھێانی خەڵاتێکی گۆڵدن گلۆب لەگەڵ دوو پاڵێوراوبوونی ھەمان خەڵات، ھەروەھا چوار جار پاڵێوراوبووە بۆ خەڵاتەکانی ئێمی.

سەرەتای ژیان 
مارلی ماتلن لە دایکبووی ٢٤ی ئابی ١٩٦٥ لە مۆرتن گرۆڤ، ئیلینۆی. باوکی خەریکی مامەڵەکردنی ئوتومبێل بووە. ئەو تەواوی بیستی لە گوێی ڕاستی لەدەستدابوو، کاتێکیش تەمەنی گەیشتە ١٨ مانگ ئەوا ٨٠٪ بیستنی لە گوێی چەپیشی لەدەستدا. لە کتێبی ژیاننامەکەیدا بەناوی دواتر دەقیژێنم (I'll Scream Later), مارلی باسی ئەوە دەکات کە ڕەنگە ھۆکاری نابیستنی بگەڕێتەوە بۆ ھۆکاری ناتەواوی بۆ ماوەیی لە لوولپێچی گوێیەکانی بووبێت. مارلی تاکەکەسە لە خێزانەکەشی کە نابیست بێت. ئەو لەگەڵ دوو برا گەورەکەی مارک و ئریک لە خێزانێکی جوولەکەی گۆڕانخواز گەورەبوون، بنەچەی خێزانەکەشیان لە ڕووسیا و پۆلەندان. مالری لە پەرستگا جوولەکەکانی تایبەت بە نابیستا ئامادەبووە، دوای ئەوەی لەوێ زمانی عیبری خوێدووە ئەوا توانیویەتی فێری تەورات بێت.

سەرچاوەکان

بەستەرە دەرەکییەکان 

 
 
 
 
 

براوەکانی خەڵاتی ئۆسکاری باشترین خانمەئەکتەر
خانمەکتەرە ئەمریکییەکانی سەدەی ٢٠ەم
خانمەکتەرە ئەمریکییەکانی سەدەی ٢١ەم
خانمەکتەرەکانی فیلمی ئەمریکی
ڕۆماننووسانی ئەمریکیی سەدەی ٢١ەم
ڕۆماننووسانی ژنی ئەمریکی
زیندووان
لەدایکبووانی ١٩٦٥
ژنە ئەمریکییە نووسەرەکانی سەدەی ٢١ەکەم
بەشداریکەران لە زنجیرەی تەلەڤیزیۆنی ڕاستی ئەمریکی
ژنە نووسەرەکانی خۆژیاننامە
جولەکەکانی سەدەی بیست و یەکی ئەمریکی
نووسەرانی ناخەیاڵی ئەمریکا لە سەدەی ٢١
خانمەکتەرانی تەلەڤیزیۆنی ئەمریکی
خانمەکتەرە جووە ئەمریکییەکان
گەلی ئەمریکی بە ڕەچەڵەک ڕووسی-جوولەکە